ভার্চুয়াল ইনফোকমের প্রতিষ্ঠাতা অরিজিৎ ভট্টাচার্য। গেম ডেভেলপমেন্ট, অ্যানিমেশন, কমিক্স, ভার্চুয়াল রিয়্যালিটির মতো বিষয় নিয়ে কাজ করে তাঁর সংস্থা। ছোট্ট শহরে বেড়ে ওঠা অরিজিতের ব্যবসার পরিধি বাড়তে বাড়তে আজ বিশ্বের ১৩৪টি দেশে বিস্তৃত। প্রায় ৬৭,০০০ সংস্থার জন্য কাজ করে ভার্চুয়াল ইনফোকম। ইন্টেল, নোকিয়া, অ্যান্ড্রয়েড, স্যামসাং, বিভিন্ন সোশ্যাল নেটওয়ার্ক এবং ওয়বসাইট, ব্ল্যাকবেরি, ওপেরা, অ্যামাজন, এলজি সহ বিভিন্ন প্ল্যাটফর্মের জন্য গেম তৈরী এবং প্রকাশ করেন তাঁরা। সেইসঙ্গে অ্যানিমেশন এবং গেম ডেভেলপমেন্টে বিশেষ প্রশিক্ষণও প্রদান করে থাকে তাঁর ইনস্টিটিউট ভিআইসি। শূন্য থেকে শুরু করে প্রযুক্তির দুনিয়ায় অরিজিতের এই স্বপ্নের উড়ানের যাত্রাপথ যেন লেখা হয়ে গিয়েছিল সেই স্কুলে পড়ার সময় থেকেই।